section_heading: Djela
paragraph_text: Napisao je više knjiga i više stotina stručnih, znanstvenih, publicističkih članaka i eseja iz područja pastoralne (kontekstualno-praktične) teologije, suvremenom kršćanske duhovnosti, praktične problematike redovništva i socijalnog nauka Crkve. Članke objavio u Svescima, Bogoslovskoj smotri i dr. Dvadesetak godina pisao kolumnu U sadašnjem trenutku u KANI, katoličkoj obiteljskoj reviji Kršćanske sadašnjosti. U reviji Služba Riječi napisao devet godišta homilija za sve nedjelje i blagdane u godini. Sudionik teoloških i inih simpozija, javnih tribina, Teoloških četvrtaka Kršćanske sadašnjosti i dr.